****

**Előterjesztés**

**Sióagárd Község Önkormányzata Képviselő-testületének**

**2015. április 09-én tartandó rendes ülésére**

***3. számú napirendi pont***

**Tárgy: Beszámoló a Pénzügyi és Ügyrendi bizottság átruházott hatáskörébe tartozó eljárásokról, a bizottság 2014. évi munkájáról**

**Előterjesztő és előadó: Kökény András István a Pénzügyi és Ügyrendi Bizottság elnöke**

**Az előterjesztést készítette: Kökény András István a Pénzügyi és Ügyrendi Bizottság elnöke**

**Tisztelt Képviselő-testület!**

A Pénzügyi és Ügyrendi Bizottságot Sióagárd képviselőtestülete a 2014. november 10-én megtartott rendkívüli ülésén választotta meg.

A bizottság Elnöke Kökény András képviselő, tagjai Kovács Dénes képviselő valamint Papp Zoltánné külső tag lett.

A bizottság megalakulása óta nem tárgyalt átruházott hatáskörben ügyeket, ugyanis működése megkezdésekor ilyen eljárások nem kerültek a hatáskörébe.

A bizottság szükségszerűen – képviselőtestületi ülések előtt – ülésezik. Feladata a képviselőtestület elé megtárgyalásra kerülő napirendi témák előkészítése illetve szakmai véleményezése. A bizottság az önállóan határozatait a képviselőtestület előtt, mint javaslatot terjeszti elő, az sem a képviselőtestületre, sem az önkormányzatra kötelezettséget nem ró.

A bizottság az elmúlt évben egy alkalommal ülésezett. Ülésén 8 napirendet tárgyalt meg. A nyolc napirend témájában 6 esetben hozott határozatot, mely határozatokat a képviselőtestület elé terjesztette. Egy estben a napirend tájékoztató jellegű volt, míg egy esetben a bizottság nem foglalt állást részben adatok hiánya, részben pedig etikai okok miatt.

A bizottságnak, mint a leírtak alátámasztják, egy esetben kellett 2014. évben üléseznie, mely alkalommal feladatát teljesítette, azaz elősegítette a képviselőtestület döntésének meghozatalát. Úgy ítéljük meg, hogy az eddig végzett tevékenység azt a célját elérte, hogy egyszerűsítse a döntések meghozatalát és segítse a polgármester valamint a képviselőtestület munkáját.

Kérem a képviselőtestületet beszámolóm elfogadására.

Sióagárd, 2015. április 7.

Kökény András István

PÜÜB. bizottsági elnök